cyanic-selkie/wikianc huggingface dataset:
லால்மோகன் கோஷ்
அரசியல் வாழ்க்கை
அவரது சமூக மற்றும் அரசியல் கொள்கைகள் பெரும்பாலும் விக்டோரியன் இங்கிலாந்தின் தாராளவாத மனிதநேயத்திலிருந்து பெறப்பட்டன. மக்களை ஒரு தேசமாக ஒன்றிணைக்கும் சக்தியாக இந்திய மக்களுக்கு மேற்கத்திய கல்வியின் முக்கியத்துவத்தை அவர் கடுமையாக நம்பினார், காங்கிரசின் மெட்ராஸ் அமர்வில் தனது ஜனாதிபதி உரையில் இந்தியாவில் கட்டாய தொடக்கக் கல்வியைக் கோரினார். இங்கிலாந்துக்கும் இந்தியாவுக்கும் இடையிலான உறவைப் பிரிப்பதைப் பற்றி கோஷ் ஒருபோதும் நினைத்ததில்லை, ஆனால் அரசியலமைப்பு வழிமுறைகள், பிரிட்டிஷ் வகை சட்ட மற்றும் நீதி விதிகளுக்கு இந்தியர்களுக்கான உரிமைகள், கருத்துக்களை சுதந்திரமாக வெளிப்படுத்துதல், வர்த்தக வாய்ப்புகள் ஆகியவற்றைப் பெறுவது அவசியம் என்றும் அவர் நம்பினார். சேவை, மற்றும் ஜனநாயக சட்டமன்ற நிறுவனங்களுக்குத் தேர்ந்தெடுக்கப்படும் வாய்ப்பும் இந்தியர்களுக்கு வழங்கப்பட வேண்டும் எனவும் அவர் கோரினார்.
1885 ஆம் ஆண்டில், கோஷ் லண்டனின் டெப்ட்போர்டில் புதிதாக உருவாக்கப்பட்ட நாடாளுமன்றத் தொகுதிக்கான சுதந்திர வேட்பாளராகப் போட்டியிட்டார். அவர் தனது முயற்சியில் தோல்வியுற்ற போதிலும், பிரிட்டிஷ் நாடாளுமன்றத்திற்கு தேர்தலில் நின்ற முதல் இந்தியர் என்ற பெருமையை பெற்றார்.
மேற்கோள்கள்
பகுப்பு:வங்காள மக்கள் பகுப்பு:1909 இறப்புகள் பகுப்பு:1849 பிறப்புகள்
ஆங்கில இலக்கியம்
right|thumb|[[வில்லியம் சேக்சுபியர்]] ஆங்கில இலக்கியம் என்பது ஆங்கில மொழியில் இயற்றப்படும் இலக்கியப் படைப்புகளைக் குறிக்கும். இதனை இயற்றியவர்கள் இங்கிலாந்து நாட்டவர்களாக இருக்க வேண்டுவதில்லை; ஜோசப் கொன்ராட் போலந்துக்காரர்,இராபர்ட் பர்ன்சு இசுகாட்லாந்துக்காரர், ஜேம்சு ஜோய்சு அயர்லாந்து நாட்டவர், டைலன் தாமசு வேல்சு பகுதியைச் சேர்ந்தவர், எட்கார் ஆலன் போ அமெரிக்கர், வி. சூ. நைப்பால் இந்திய வம்சாவளி மேற்கிந்தியர் மற்றும் விளாடிமிர் நபோகோவ் உருசியர்.இன்னும் சொல்வதென்றால் உலகின் பல பாகங்களில் பேசி,எழுதப்படும் ஆங்கிலத்தின் அனைத்து வடிவங்களிலும் பரந்த இலக்கியம். ஆங்கிலத்தில் எழுதப்பட்டாலும், பிரிட்டன் தவிர வேற்று நாட்டவர்களால் எழுதப்படும் இலக்கிய புத்தகங்கள் அந்தந்த நாட்டு பெயரை முன்வைத்தே அழைக்கப்படும். எடுத்துக்காட்டாக, இந்தியாவை சேர்ந்த ஒருவர் ஆங்கிலத்தில் எழுதும் இலக்கிய படைப்புகள் 'ஆங்கிலத்தில் இந்திய படைப்புகள்' என்றே அழைக்கப்படுகின்றன. கல்வித்துறையில் இந்தச் சொல் பொதுவாக ஆங்கிலம் கற்பிக்கும் துறைகளைக் குறிக்கிறது. ஆங்கில இலக்கியத்தின் தலைசிறந்த படைப்பாளராக வில்லியம் சேக்சுபியர் கருதப்படுகிறார்.
பழைய ஆங்கில இலக்கியம்
கி. பி 450 முதல் 1066 வரை உள்ள காலத்தை பழைய ஆங்கில இலக்கியம்என குறிப்பிடுகின்றனர். இந்தக் காலகட்டத்தின் முக்கியமான படைப்பாக கருதப்படுவது பெயர் தெரியா படைப்பாளியின் பியோல்ப் எனப்படும் இதிகாசம் ஆகும். இது சமகாலத்தில் இங்கிலாந்தின் தேசிய இதிகாசமான போற்றப்பட்டது.
புகழ் பெற்ற எழுத்தாளர்கள்
ஜெஃப்ரி சாஸர்
எட்மண்ட் ஸ்பென்ஸர்
வில்லியம் ஷேக்ஸ்பியர்
ஜான் மில்டன்
ஜான் டிரைடன்
சாமுவேல் ஜான்சன்
வில்லியம் வேர்ட்ஸ்வொர்த்
லார்டு டென்னிஸன்
தாமஸ் ஹார்டி
சல்பான் அரசர்
சல்பான் அரசர் ( ஷாலிவாஹனா அல்லது சல்வான் என்றும் அழைக்கப்படுகிறார்) 10-11 ஆம் நூற்றாண்டில் இந்திய துணைக்கண்டத்தின் ஒரு புவார் அரச குடும்பத்தை சார்ந்த ராஜ்புத் அரசர் ஆவார், அவர் சியால்கோட் கோட்டையை (பின்னர் நகரமாக மாறிய) நிறுவியதாக நம்பப்படுகிறது. சியால்கோட் இப்போது பாகிஸ்தானின் பஞ்சாப் மாகாணத்தில், இந்தியாவின் வடகிழக்கு எல்லைக்கு அருகில் உள்ளது.
அரசர் சல்பானுக்கு லூனா சும்பா மற்றும் இச்ரான் என்ற இரண்டு மனைவிகள் இருந்தனர்; லூனா அரசி ஜம்முவின்  தாழ்த்தப்பட்ட குடும்பத்திலிருந்து வந்தவர், இச்ரான் அரசி உகோகிக்கு அருகிலுள்ள ரோராஸில் வாழ்ந்த நடுத்தர குடும்பத்தைச் சேர்ந்தவர்.
சல்பான் அரசன் அவரது இரு மனைவிகளையும் சமமாக கருதினாலும் இச்ரானின் மீது அதிக  பாசமும் நேசமும் கொண்டிருந்தார். மேலும் அவளுக்காக ஒன்பது சதுர மைல் பரப்பளவைக் கொள்ளும் இடத்தில அற்புதமான அரண்மனையை இந்திய மற்றும் கிரேக்க கட்டிடக்கலைஞர்களை கொண்டு வடிவமைத்து கட்டியும் வந்தார்.
அரசி இச்ரானின் அரண்மனை முடிவடையும் தருவாயில் இருந்தபோது, அவர் அரசர் சல்பானின் முதல் மகனைப் பெற்றெடுத்தார், அந்த அழகான குழந்தையே வாரிசு உரிமைப்படி அந்த அரசின் அடுத்த அரசராகவும் இருக்கும். சியால்கோட் மக்கள் மிகவும் மகிழ்ச்சியடைந்து அவரது பிறந்த நாளைக் கொண்டாடினர்.மேலும் பல வாரங்களாக அரண்மனை முழுவதும் வண்ண விளக்குகளால் அலங்கரிக்கப்பட்டிருந்தது. நாட்டின் பல்வேறு பகுதிகளில் இருந்தும் மக்கள் குழந்தையை காண வந்தனர். உள்ளூர் பண்டிதர்கள் ஜோதிடர்கள் மற்றும் கைரேகை நிபுணர்களின் ஆலோசனையின் பேரில், இளம் இளவரசரின் பெயர் பூரன் (பூ-ரன் என) தேர்ந்தெடுக்கப்பட்டது. அரசர் சல்பானின் இரண்டாவது மனைவியான அரசிக்கு லூனாவிற்கு குழந்தை எதுவும் இல்லை. அதனாலும், அரசர் இச்ரான் அரிசியுடன் நெருக்கமாக இருந்ததாலும் அவள் மீதும் பிறந்த குழந்தையான பூரன் மேலும் மிகுந்த பொறாமை கொண்டாள், மேலும் சந்தர்ப்பம் கிடைக்கும் போதெல்லாம் இச்ரான் அரிசியையும் இளவரசன் பூரணையம் அவமதித்தும் வந்தாள்.
இளவரசர் பூரன் அழகான, அறிவான இளைஞனாக வளர்ந்தான். இளம் இளவரசன் மீது லூனா அரசிக்கு காதல் மயக்கம் ஏற்பட்டது. தனது அறைக்கு வரவழைத்து இளவரசரை மயக்க முயன்றாள் சிற்றன்னையான லூனா ஆனால் அதனை உணர்ந்த பூரன், அதை மறுத்து அவளிடம் இருந்து தப்பித்து சென்றார். தன நிலைமையேய் எண்ணி அரசி லூனா மிகவும் வெட்கமாகவும் அதே சமயம் கோபமாகவும் உணர்ந்தாள், இளவரசர் பூரன் தன்னை பாலியல் பலாத்காரம் செய்ய முயன்றதாக அரசர் சல்பானிடம் பொய் சொன்னாள். சல்பான் அரசரும் உண்மையை அறியாமல் மிகவும் கோபமடைந்து, இளவரசர் பூரனின் கைகளையும் கால்களையும் வெட்டி கிணற்றில் வீசுமாறு தனது வீரர்களுக்கு கட்டளையிட்டார். வீரர்கள் ராஜா சல்பானின் கட்டளையை நிறைவேற்றி, இளவரசரின் கை மற்றும் கால்களை வெட்டி நகருக்கு வெளியே  ஒரு கிணற்றில் வீசினர். அந்த கிணறு இன்றும் பூரானின் கிணறு என்று அழைக்கப்படுகிறது.
செனாப் நதிக்கரையில் வாழ்ந்த ஒரு ஆன்மீக ஆசிரியரான, குரு கோரக்நாத், அவரது தோழர்களுடன் அந்தக் கிணற்றின் அருகே தற்செயலாக அருகே ஓய்வெடுத்துக் கொண்டிருந்தபோது காயமடைந்த இளவரசரைக் கண்டுபிடித்து அவரை மீட்டனர். இளவரசர் ஓரளவு குணமடைந்த பின்பு அவரது கதையை குருவிடம் விவரித்தார். குரு கோரக்நாத் அவரை தனது குழுவில் சேர்ந்து உடல் மற்றும் ஆன்மிக வளர்ச்சியை தொடங்க அழைத்தார். அதன்படி அங்கே சில வருடங்கள் தங்கிய பிறகு, குரு கோரக்நாத் இளவரசரை அதே கிணற்றின் அருகே முகாமைக் கட்டி தங்கும்படி கட்டளையிட்டார். இளவரசர் பூரன் பல ஆண்டுகள் அங்கேயே தங்கி அப்பகுதி மக்களுக்கு ஆன்மிக அறிவுரைகளை வழங்கினார். காலப்போக்கில், அவர் மக்கள் மத்தியில் மிகவும் பிரபலமானார் மற்றும் பூரன் பகத் என்று அறியப்பட்டார்.மேலும் அவரது தோற்றமும் முற்றிலும் மாறியது.
பூரன் பகத்தின் புகழ் இன்னும் குழந்தை பாக்கியம் இல்லாத அரசி லூனாவின் அரண்மனையை அடைந்தபோது, ​​​​அவள் சல்பான் அரசருடன் அவரைச் சந்தித்து தனக்காக பிரார்த்தனை செய்யும்படி கேட்டுக் கொண்டாள். இளவரசன் பூரன் குற்றவாளியா அல்லது நிரபராதியா என்பதை அரசி லூனா சொன்னால் மட்டுமே தன்னால் கடவுளிடம் பிரார்த்தனை செய்ய முடியும் என்று பூரன் அவர்களிடம் கூறினார். இதனால் அதிர்ச்சியடைந்த அரசி லூனா எல்லா உண்மையை வெளிப்படுத்தினார். உண்மைகளை சொன்னதும் பூரன் தனது அடையாளத்தை வெளிப்படுத்தினார். அதைக்கண்டு  ராஜா சல்பான் மேலும் அதிர்ச்சியடைந்தார்.
இருவரும் மன்னிப்பு கேட்டதோடு அவரை மறுபடியும் தன்னோடு அரண்மனைக்கு வரச் சொல்லி கேட்டுக்கொண்டனர். ஆனால் பூரன் அதை  மறுத்து, அவர்கள் இறைவனால் மன்னிக்கப்படலாம் என்றும் ரசலு என்று பெயரிடப்பட்ட ஒரு மகனைப் பெறலாம் என்றும் கூறினார்.
புரான் கிணறு  என்பது சியால்கோட் நகருக்கு வெளியே அமைந்துள்ள ஒரு புகழ்பெற்ற வரலாற்று தளமாகும். சியால்கோட்டில் 1857 - ம் ஆண்டு நிகழ்ந்த கலகத்தின் போது கூட பூரானின் கல்லறையின் எச்சங்கள் இருந்தன, ஆனால் இப்போது ஒரு சிறிய கட்டிடம், வழிபாட்டிற்கான ஒரு சிறிய இடம் மற்றும் ஒரு ஓடும் கிணறு தவிர வேறு எந்த கல்லறையும் இல்லை.
ராஜா சல்பஹானின் மரணத்திற்குப் பிறகு ராஜா ரசலு பிறந்தார். சியால்கோட் அவரது ஆட்சியின் போது பெரிதும் செழித்தது.
குறிப்புகள்
பகுப்பு:பஞ்சாபின் வரலாறு பகுப்பு:பஞ்சாபி பண்பாடு
இவான் ரியட்மேன்
இவான் ரியட்மேன் (Ivan Reitman) (பிறப்பு: அக்டோபர் 27, 1946 ) இவர் ஒரு புகழ் பெற்ற திரைப்பட இயக்குனர் மற்றும் திரைக்கதையாசிரியர் ஆவார். இவர் டிராப்ட் டே போன்ற பல திரைப்படங்களை தயாரித்து மற்றும் இயக்கியுள்ளார்.
வெளி இணைப்புகள்
பகுப்பு:திரைப்பட இயக்குநர்கள் பகுப்பு:வாழும் நபர்கள் பகுப்பு:1946 பிறப்புகள் பகுப்பு:கனடியத் திரைப்பட இயக்குநர்கள்
கிரான்வில் ஸ்டான்லி ஹால்
கிரான்வில் ஸ்டான்லி ஹால் (Granville Stanley Hall, பிப்ரவரி 1, 1846 - ஏப்ரல் 24, 1924) ) அமெரிக்காவின் முன்னோடி உளவியலாளர் மற்றும் கல்வியாளர் ஆவார். இவர் குழந்தை வளர்ச்சி, மேம்பாடு மற்றும் பரிணாம வளர்ச்சிக் கொள்கைகளில் ஆர்வமுள்ளவராக இருந்தார். இவர்தான் அமெரிக்க உளவியலாளர் சங்கத்தின் முதல் தலைவர், அதுபோல கிளார்க் பல்கலைக்கழகத்தின் முதல் தலைவரும் ஆவார். இவருடைய “பொது உளவியல் குறித்த மறு ஆய்வு” (Review of General Psychology) என்னும் ஆய்வுக்கட்டுரை இவருக்கு உலகில் அதிகபடியான மேற்கோள் காட்டப்பட்ட உளவியலாளர் என்னும் பெருமையைப் பெற்றுத் தந்தது.
வாழ்க்கை வரலாறு
அமெரிக்காவில் மாசசூசட்ஸ், ஆஷ்பீல்டு என்னும் இடத்தில் பிறந்தவர். இவர் தாய் ஆசிரியராகப் பணிபுரிந்தவர். இவர் இளமைக் காலத்தில் ஆசிரியர் மகன் என்பதனால் கல்வி குறித்த அனுபவங்களை அதிகம் பெற்று வந்தார். இளம் வயதில் மிருகங்களின் மீது பற்றும் உடல் குறித்த திறமைகளில் ஆர்வமும் காட்டினார். தமது 16-வது வயதில் தம்மைவிட வயதில் மூத்த மாணவர்களுக்கு கல்வி கற்றுக் கொடுக்கும் வாய்ப்பைப் பெற்றார். வில்லியம்சு கல்லூரியில் 1867 ஆம் ஆண்டு பட்டம் பெற்றவர். யூனியன் மதப் பள்ளியில் படிப்பைத் தொடா்ந்தார். வித்ஹெல்ம் எழுதிய “உளவியலின் கோட்பாடுகள்” என்னும் கட்டுரையைப் படித்து, உளவியலில் பெரும் ஆா்வம் கொண்டார். ஆர்வர்டு பல்கலைக்கழகத்தில் முனைவா் பட்டத்தைத் தொடா்ந்தார். அமெரிக்காவில் 1878 ஆம் ஆண்டு உளவியலில் முதல் முனைவர் பட்டம் பெற்றவர் என்ற பெருமையை அங்கு பெற்றார். அமெரிக்காவில் இவர் தகுதிக்கு தகுந்த வேலை கிடைக்காததால் ஐரோப்பாவில் பெர்லின் மாநகரம் சென்றார். அங்கு 1879 ஆம் ஆண்டு சில காலம் ‘வுண்ட் லெய்ப்ஜிக்’ ஆய்வுக் கூடத்தில் பணிபுரிந்தார்.
இவர் தமது வாழ்க்கையை அபெரிக்காவில் ஒகையோ மாநிலத்தில் ‘யெல் ஸ்பிரிங்ஸ்’ என்னும் இடத்தில் உள்ள ‘ஆண்டியோக்’ கல்லூரியில் ஆங்கிலமும் தத்துவமும் கற்றுக்கொடுக்கும் ஆசிரியராகப் பணியாற்ரத் துவங்கினாா். பின்னர் மாசச்சூசெட்ஸ் மாநிலத்தில் ‘வில்லியம்சு’ கல்லூரியில் ‘தத்துவத்தின் சரித்திர’ பாடத்தின் ஆசிரியராகப் பணிபுரிந்தாா். ஆர்வார்டு பல்கலைக்கழகத்திலும் ஜான் ஹாப்கின்சு பல்கலைக்கழகத்திலும் தொடர்ச்சியாக விரிவுரையாற்றியதின் பயனாக ஜான் ஹாப்கின்ஸ் பல்கலைகழகத்தில் தத்துவத்துறையில் ‘உளவியலும் கற்பிக்கும் முறை’ குறித்தும் பயிற்றுவிக்கும் ஆசிரியராகப் பணியாற்றும் வாய்ப்பைப் பெற்றார். இங்கு இவர் 1882 முதல் 1883 வரை பணியாற்றினார். 1883 ஆம் ஆண்டு அமெரிக்காவின் முறைப்படியான முதல் உளவியல் ஆய்வுக்கூடத்தை நிறுவினார். இவர் உயர்நிலைப்பள்ளிகளில் வழக்கமான பாடங்களான இலத்தின், கணிதம், அறிவியல் கற்பதற்கு மாணவர்களைத் தயார் செய்வதை விடுத்து ‘வளா் இளம் பருவம் குறித்த கல்வி’ கற்க வேண்டும் என்று வலியுறுத்தினார். இவர் 1888 ஆம் ஆண்டு அமெரிக்க ‘ஆண்டிகுவேரியன் சங்கத்தின்' உறுப்பினராக தேர்வானார்.
உளவியல் புதியபாடம்
1887 ஆம் ஆண்டு ஹால் அமெரிக்க உளவியல் இதழை (American Journal of Psychology) நிறுவினாா். 1892 ஆம் ஆண்டு அமெரிக்க உளவியல் சங்கத்தின் முதல் தலைவா் ஆனாா். அதே போல 1889 ஆம் ஆண்டு கிளாா்க் பல்கலைக் கழகத்தின் முதல் தலைவரானவா். இப்பதவியை 1920 ஆம் ஆண்டுவரை வகித்தாா். இந்த 31 ஆண்டுகள் அறிவு ஜீவியாக தீவிரமாக இருந்ததுடன், கல்வி உளவியல் வளா்ச்சிக்கு காரணமாக இருந்து கல்வி கற்பதில் வளா் இளம் பருவத்தின் தாக்கம் எப்படி இருக்கும் என்பதை அறிய முற்பட்டாா். கிளாா்க் பல்கலைக் கழகத்தில் இவா் பணியாற்றிய காலம் உளவியலின் எதிா்கால வளா்ச்சிக்கு வித்திட்டது.இவர் சிக்மண்ட் ப்ராய்டுவை அழைத்து கிளார்க் பல்கலைக்கழகத்தில் கருத்தரங்கம் நடத்தினார். பிராய்டின் கட்டுரைகள் ஆராய்ச்சிபூர்வமானவை அல்ல என்று ஹாலின் நண்பர்கள் எதிர்ப்புத் தெரிவிக்கவே இக்கருத்தரங்கம் சர்ச்சைக்கு உள்ளானது.
1917 ஆம் ஆண்டு ஹால் ‘மத அடிப்படை உளவியல்’ தொடா்பாக “ஏசுகிறுஸ்த்து உளவியலின் பாா்வையில்“ என்னும் புத்தகத்தை வெளியிட்டாா். ஏசுவைப் பற்றி எழுதப்பட்டவை அனைத்தையும் ஆராய்ந்து, அவரது மனநிலை எவ்வாறு இருந்திருக்கலாம் என்று ஊகம் செய்து எழுதப்பட்ட கட்டுரை இது. கிருஷ்துவைப் பற்றி உருவாக்கப்பட்ட புனைவுகள், மந்திரங்கள், நீதிக்கதைகள் அவா் சிறப்பு மற்றும் மறு பிறப்பு போன்ற அனைத்தும் இவரால் ஆய்வு செய்யப்பட்டுள்ளன. ஏசுகிருஷ்த்து மற்றும் அவரைப் பின்பற்றியவா்களின் வெளிப்பாடுகளை அறிந்து அதன் போக்கினை நன்கு உணா்ந்து மரபணுக்களின் தொடக்கத்தை தொடா்புபடுத்தியும் அதன் மூலம் மானுடவியல், ஒப்புகை உளவியல் கருத்துக்களுடனும் ஒப்பிட்டு உலகளாவிய ஒரு போக்கு இதனடிப்படையாக உள்ளதை எடுத்துக் காட்டினாா். மேலும் 1922 ஆம் ஆண்டு தமது 78 ஆம் வயதில் “செனிசென்ஸ்” (Senescence) என்னும் புத்தக்தை எழுதினாா். thumbnail|கிளர்க்கு பல்கலைக் கழகம் 1909 ஆம் ஆண்டு. முன்வரிசை:சிக்மண்டு பிராய்டு, ஸ்டான்ல்ய் ஹால், சி ஜி ஜங்க்; பின்வரிசை: ஆபிரஹாம் ஏ பிடரில், எர்னெச்ட் ஜோனெசு,சண்டூர் பெரென்சி அறிஞா் ‘சாா்லஸ் டாா்வின்’அவா்களின் பரிணாம வளா்ச்சி கோட்பாடும் ‘எர்ன்ஸ்ட் ஹேக்கல்’ அவா்களின் ‘மறு சரணாகதி’ (Recapitulation) கோட்பாடும் இவரின் வாழ்க்கையைில் மிகுந்த தாக்கத்தை ஏற்படுத்தின. ஒரு மனிதனின் நடத்தை எப்படி மரபு வழியாகப் பெறப்படுகிறது என்பதைக் குழந்தைகள் வளா்ச்சி என்னும் நோக்கில் ஆராய இந்தத் தாக்கம் உதவியாக இருந்தது. இத்தகைய கருத்துக்களை நிறுவ, அகநிலை ஆராய்ச்சி உதவி செய்வதாக இல்லை. ‘குழந்தைகள் மனவளா்ச்சி’ அவா்கள் ‘பெற்றோா்களின் மன வளா்ச்சி’ அடைந்த முறையை ஒத்திருந்ததால் அனைத்து உயிா்களின் வளா்ச்சியும் அவ்வாறே இருந்திருக்க வேண்டும் என்று நம்பினாா். குழந்தைகளின் மன வளா்ச்சியை கல்வியின் மூலம் வேகப்படுத்த முடியும் என்று நம்பினாா். ஆதலால் குறுகிய காலத்தில் நவீன காலத்தில் உள்ள மனவளா்ச்சி நிலையை அடைய முடியும். ஆணுக்கும் பெண்ணுக்கும் உள்ள வேறுபாடு குறித்தும், மற்றும் நிறவேறுபாடு ‘இன மேம்பாட்டியல்’ (racial eugenics) குறித்தும் இவா் எழுதிய கட்டுரைகள் சா்ச்சைகளுக்கு உட்பட்டதாக அமைந்தது. இவா் இன மேம்பாட்டியலின் தீவிர ஆதரவாளராக இருந்தாலும் நிறத்தின் அடிப்படையில் மக்களை வேறுபடுத்த வேண்டும் என்பதில் தீவிரம் காட்டவில்லை. தாழ்ந்த இனத்தவருக்கு, உயா்ந்த வெள்ளை இனத்தவரின் நாகரிகத்தை அடைவதற்கும், தழுவுவதற்கும் வாய்ப்பை வழங்கவேண்டும் என்று விரும்பினாா். கறுப்பினத்தவா்களின் குறைவான மரபணு வளா்ச்சிக்கு, உயா்ந்த பதவி வகுத்த ஆப்பிாிக்க அமெரிக்கா்கள் விதிவிலக்கு என்று அவா்களைப் புகழ்ந்தார். உடல்வளா்ச்சி எவ்வாறு அமையுமோ அது போலவே நாகரிக வளா்ச்சியும் அமையும் என்று கூறினாா். மனிதா்கள் நாகரிக வளா்ச்சியை அதன் போக்கிலேயே விட்டுவிட வேண்டும். உயா்ந்த நாகாிகமுள்ளது என்பதை ஏற்றுக்கொள்ளாதவர்களை பழமைவதிகள் என்று கூறினாா்.
எப்படி குழந்தைகளும் இளைஞா்களும் வளரும் போது குறை நிறைகள் உள்ளனவோ, அதுபோலவே நாகரிகங்கள் வளா்ச்சியிலும் உள்ளது என்ற ஒற்றுமையை எடுத்துரைத்தாா். அவா் ஆண்களையும் பெண்களையும் பூப்பு அடையும் வரை பிரித்து வைப்பது சிறந்தது, அதுவே அவா்கள் இயல்பாக வளா்வதற்கு உதவியாக இருக்கும் என்று நம்பினாா். பெண்களுக்கு, தாய்மையை மனதில் கொண்டும், ஆண்களுக்கு திட்டங்களை செயலாக்குவதை மனதில் கொண்டும், பயிற்சிகள் வழங்கப்பட்டால் அவா்கள் ஆளுமைத் திறனுடையவா்களாவார்கள். இருபாலா் பள்ளிகள் அவா்கள் வளா்ச்சிக்குத் தடையாக இருக்கும் என்றும் ஆண்களை மென்மையானவா்களாக உருவாக்கும் என்றாா்.
உடன்பாடில்லா உளவியல் (Anomolistic Pshychology)
இத்துறையில் ஹால் ஒரு முன்னோடியாவாா். ஹாலும், கிளாா்க் பல்கலைக் கழகத்தில் அவரின் துணைவருமான அமி டானர் ஆகிய இருவரும் ஆன்மீகத்தில் உள்ள குறைகளை வெளிக் கொணா்ந்ததுடன் அதன் 'ஊடகங்களுக்கு', உளவியல் பூா்வமான சோதனைகளை நடத்தினர். இவா்கள் இருவரும் “பைபா்” போன்ற பாத்திரங்கள் கற்பனை உருவாக்கம், கலைகளுக்கும் ஆன்மீகத்திற்கும் தொடா்பில்லை என்று ஆராய்ச்சி மூலம் நிரூபணம் செய்தனா்.
சமூகப் பார்வை
ஜொ்மானிய "வோல்க்” (Volk) என்னும் கருத்தில் மிகவும் ஈடுபாடு கொண்ட ஹால், தனிமனிதத்துவத்திற்கு எதிா்மறையான நம்பிக்கை கொண்டிருந்தாா். மேலும் தனிமனிதத்துவம் ஒட்டுமொத்தமான பொது நன்மையில் கரைந்து விடும் என்று வலியுறுத்தினாா். மனிதா்கள் இயற்கையாகவே காரணமின்றி உணா்ச்சியின் தூண்டுதலில் செயல்படுபவர்கள். ஆதலால் சமுதாய வளா்ச்சிக்காக, இவா்களை, உணா்ச்சிகளின் அடிப்படையில் கையாளத் தொிந்த, சிறந்த தலைவா் வேண்டும் என்று நம்பினாா். அமொிக்க நாடு தனிமனித உரிமைகளுக்கும், மதிப்பிற்கும், அதிக முக்கியத்துவம் அளிப்பதால் அது அட்லாண்டிக் கடலில் மூழ்குவதைப் போன்றது என்றாா். 1880 களில் குழந்தை வளா்ச்சி குறித்த ஆய்வு செயதவா்களில் இவர் ஒரு முன்னோடி. இவருடைய கருத்துகளைப் பரப்புவதற்காகவே இவா் பெயாில் ஒரு கழகம் இயங்கி வந்தது. 1896-ல் நடத்தப்பட்ட ‘தனிப்பட்ட மற்றும் சிறப்புக் குழந்தைகள்’ குறித்த ஆய்வினை மேற்பாா்வையிட்டவா் என்று இவர் அறியப்பட்டாா். இந்த ஆய்வு ஒரே குழந்தை உள்ள குடும்பங்களில், எவ்வாறு அவா்கள் அனுசாித்துப் போவதில்லை என்பதை விளக்குகின்றது. பல காலமாக கல்வியாளா்களும், பத்திாிக்கையாளா்களும், 'ஒரே குழந்தை இருந்தால் அது எவ்வாறு வாழ்க்கையில் சிரமப்படும் என்றும் அண்ணன் தம்பி மற்றும் சகோதாிகள் இருந்தால் கூடி வாழப் பழகிக் கொள்ளும்' என்னும் ஹாலின் கருத்தை பரப்பி வந்தனா். வளா் இளம் பருவம் அடையாத குழந்தைகள் காரணங்களை அறியாத வயதினா். ஆதலால் அவா்களுக்கு காரணங்களைச் சொல்வதை விடுத்து, கடவுள் நம்பிக்கையினாலும், நாட்டுப்பற்றாலும், உடல் நலத்தை அறிவுறுத்தலாலும் வழிமுறைப்படுத்த வேண்டும். குழந்தைகளை கடுமையான தண்டனைகள் மூலம் ஒழுங்குப்படுத்த வேண்டும். வளா் இளம் பருவத்தினா், அதற்கு முந்தைய வயதினரைவிட காரணங்களைப் புரிந்து கொள்வா். ஆதலால் பொதுநலம், நாட்டுப்பற்று, ராணுவ ஒழுங்கு, தலைமைக்கு கட்டுப்படல், இயற்கையை நேசித்தல் போன்றவற்றைக் கூறி வளா்க்க வேண்டும். பொதுக்கல்வி மூலம், மனிதன் முழு மனவளா்ச்சி அடைவான் என்பது நடக்கக் கூடியது அல்ல. வெளிப்படையான விவாதங்களும், கண்டனங்களும் ஏற்புடையது அல்ல. மாணவா்கள் முற்றிலுமாக மூளைச் சலவை செய்யப்பட வேண்டும். . மனிதனுக்கு தனித்தன்மையை வெளியிட வாய்ப்பு வழங்குவது தவறு, அவ்வாறு செய்வது அமெரிக்காவின் கலாச்சாரத்திற்கு சீரழிவைத் தரும் என்று வலியுறுத்தினாா்.
ஹால் “புயலும் மன அழுத்தமும்” என்ற இரு சொற்கள் வளா் இளம் பருவத்தினாின் மனநிலை குறிக்கும் என்றார். இச்சொற்றொடா்கள் ஜொ்மனியின் “ஸ்டரம் டிரேன்ஸ்” என்னும் இயக்கத்திலிருந்து எடுக்கப்பட்டது. இவருடன் பணிபுரிந்தவா் “வில்லியம் யுனஹான்”, 1889 ஆம் ஆண்டு தாம் வெளியிட்ட “எகானமி இன் இன்டலச்சுவா் வொா்க்” என்னும் வளா் இளம் பருவத்தினர் தொடா்பான கட்டுரையில் இதனை வெளியிட்டுள்ளாா். பெற்றோா்களுடன் மாற்றுக் கருத்து கொள்வது, மனநிலையில் இடையூறு ஏற்படுவது மற்றும் ஆபத்தான நடவடிக்கைகளில் ஈடுபடுவதுமான மூன்று அம்சங்களும் மேலே குறிப்பிட்ட கருத்தின் உள்ளடக்கம். தற்காலத்திய உளவியலாளா்கள் “புயலும் மனஅழுத்தம்” அனைத்து இளம் வயதினருக்கும் வருவதில்லை, அவ்வாறு இருந்தாலும் அது ஒரு குறுகிய காலம்தான் வரும் என்று கருதுகின்றனா். ஹாலுக்கு ஏழைகளிடமோ, வறியவா்களிடமோ, உடல் நலமுற்றவா்களிடமோ, மாற்றுத் திறனாளிகளிடமோ மனநலமோ அல்லது மூளைவளா்ச்சி முழுவதும் அடையாதவா்களிடமும் எத்தகைய அனுதாபமும் கிடையாது, அவ்வாறு செய்தால் 'மிகச்சிறந்த உயாிய இனத்'தைப் பெருக்குவதற்கு அது பெரும் தடை என்று வாதிட்டாா்.
ஹால் வளா் இளம் பருவம் குறித்த ஒரு புத்தகமும் (Adolescense: Its Psychology and its Relations to Psychology, Anthropology, Sociology, Sex, Crime and Religion 1904) மற்றும் கல்வி (Education 1921) குறித்த மற்றொரு புத்தகமும் எழுதினாா். ஓய்வு பெற்றபின் இதன் தொடா்ச்சியாக 1920 ஆம் ஆண்டு ‘முதுமை’ குறித்தும் எழுதினாா். முதுமை குறித்து 20 ஆம் நூற்றாண்டில் தெறியவந்த மனநிலைத் தொல்லைகளான குடும்ப நிா்வாகத்தில் பங்குகுறைந்து வருவது, ஆயுள் நீட்டிப்பினால் வரும் சிக்கல்கள், வேலை செய்ய இயலாமை அதனால் தனிமைப்படுத்துதல் போன்ற பல பிரச்சினைகள் குறித்து முன்கூட்டியே எச்சாித்தாா். ஆனால் இவைகள் சரியல்ல, ‘முதுமை’ அறிவையும், விவேகத்தையும் தரும். ஆதலால் அதைப் பயன்படுத்துவதுதான் சிறந்தது என்று வாதிட்டாா். இதனைப் புரிந்து கொள்ளாமல் பலா் தவறாக முதுமையைக் கையாளுகின்றனா் என்றும் முடிவாக முதியவர்கள் இதுபோன்ற ஒதுக்கிவைக்கப்படுவதற்கு எதிராக தமது ஆதங்கத்தை வெளிப்படுத்தினாா். இவா் விக்டோரியா காலத்து பழமை வாதத்திற்கும், 20 ஆம் நூற்றாண்டின் புதுமைக்கும் இடையில் இரண்டு கருத்துகளையும் பிரதிபலித்து மாற்றத்திற்கு ஒரு பாலமாக அமைந்தாா். இவரின் மாணவா்களில், இவா் காட்டிய வழியில் முக்கிய பங்களித்தவா்கள் தத்துவ அறிஞா் ஜான் டீ வே (John Dewey), பிரபல உளவியலறிஞா் லிவிஸ் டொ்மன் (Lewis Terman), ஹென்றி கொட்டாா்டு (Henrry Goddard) மற்றும் அா்னால்டு ஜி செல் (Arnod Ge sell) ஆவா். தனது பிரபலத்தினாலும் பயனுள்ள கருத்த்க்களினாலும், ஹால் குழந்தைகளைப் பற்றிய அறிவியல் பூா்வமான ஆய்வும், குழந்தை அறிவியல் வளா்ச்சியும், கவனம் பெற காரணமாக இருந்தாா். ஹால் உளவியல் வளா்ச்சிக்கு ஆற்றிய பங்கும், இவருடைய பல மாணவா்களை ஆராய்ச்சி செய்வதற்கு ஊக்குவித்து வழிகாட்டியதன் மூலமும் சேவை ஆற்றியுள்ளாா். ஹால் முதன் முதலாக ஒரு ஆப்பிாிக்க அமொிக்கரான பிரான்ஸ் சிசில் சம்நோின் 1920 (Francis Cecil Sumnerin) உளவியல் முனைவா் பட்டம் பெற வழிகாட்டியாக இருந்துள்ளாா்.
இலக்கியப் பங்களிப்பு
கல்வி குறித்த இலக்கியத்திற்கு மிகப்பபெரிய பங்காற்றினாா். அமெரிக்க உளவியல் இதழை (American Journal of Psychology) நிறுவி அதன் வெளியீட்டாளரகவும் பணிபுரிந்தாா். இதல்லாமல் இவா் கற்றல் கற்பித்தல் கல்லூரி (Pedagogical Seminary) (after 1892) அமெரிக்க மதம் தொடா்பான உளவியல் மற்றும் கல்வி இதழ் (American Journnal of Religious Psychology and Education) (after 1904) மற்றும் இனமேம்பாட்டு இதழ் (Journal of Race Develpment) (after 1910) போன்ற இதழ்களையும் வெளியிட்டாா். ஹால் தமது இளம் வயது முதல் இறுதிவரை தத்துவம், உளவியல், கல்வி மற்றும் மதம் போன்ற துறைகளில் மிகவும் ஈடுபாடு கொண்டிருந்தாா்.
இன்று அவர் தாக்கம்
இளம் பருவத்தினா் குறித்த அவா்கள் கருத்து இன்றளவும் பயனுள்ளவை. ஆண்கள், வளா் இளம் பருத்தில் உணா்ச்சியை நாடுபவா்களாகவும், போா்க்குணம் மிக்கவா்களாகவும் இருப்பாா்கள். இளம் வயதில் குற்றம் அதிகம் நடக்கவும் வாய்ப்புண்டு என்று கூறிவந்தார். இது இன்றளவும் சாியாக உள்ளது.
மேற்கோள்கள்
பகுப்பு:1846 பிறப்புகள் பகுப்பு:1924 இறப்புகள் பகுப்பு:அமெரிக்க இறைமறுப்பாளர்கள் பகுப்பு:அமெரிக்க உளவியலாளர்கள் பகுப்பு:அமெரிக்க அறிவியல் எழுத்தாளர்கள் பகுப்பு:ஆர்வர்டு பல்கலைக்கழக முன்னாள் மாணவர்கள் பகுப்பு:வளர்ச்சிசார் உளவியலாளர்கள்
நூல் விரும்பி
நூல் விரும்பி (Bibliophile) என அழைக்கப்படுபவர் நூல்களில் அதிக ஆர்வம், ஈடுபாடு உள்ளவர் ஆவார். இப்படியானவர்களை புத்தகப் புழுக்கள் அல்லது புத்தகப் பூச்சிகள் என்று பேச்சு வழக்கில் பொதுவாக குறிப்பிடுவர். பொதுவாக இவர்கள் வாசிப்பை விரும்புபவர்களாக இருப்பதோடு பல வகையான நூல்களையும் ஆர்வத்துடன் வாசிப்பவர்களாக இருப்பர். இவர்களில் சிலர் குறிப்பிட்ட விடயத்தில் ஆர்வம் கொண்டு அது தொடர்பான நூல்களை வாசிப்பவர்களாகவும் இருப்பர். நூல் விரும்பிகள் அனைவரும் நூல்களை சேகரிப்பவராக இருக்க வேண்டிய அவசியமில்லை. ஆனால் சிலர் தாமே பல்வேறுபட்ட நூல்களை வாங்கி வீட்டில் சிறிய நூலகம் போல் அமைத்து நூல் சேகரிப்பு செய்பவர்களாகவும் இருக்கின்றனர்.
மேற்கோள்கள்
பகுப்பு:அன்றாட வாழ்வியல் பகுப்பு:திறன்கள்
முயல் மீன்
சிம்மேரா மோன்ஸ்ட்ரோசா (Chimaera monstrosa) என்னும் மீன், முயல் மீன் அல்லது எலி மீன் (rabbit fish, rat fish) என்று பல்வேறு பெயர்களில் அழைக்கப்படுகிறது. இம்மீன் வடகிழக்கு அட்லாண்டிக் மற்றும் மத்திய தரைக்கடல் பகுதியில் வாழக்கூடிய மீனினம் ஆகும். சிம்மோிடே எனும் குடும்பத்தைச் சார்ந்தது.
தோற்றம் மற்றும் பண்புகள்
முயல் மீன் 1.5 மீட்டர் நீளமும், 2.5 கி. எடையும் கொண்டது. இது கருஞ்சிவப்பு வண்ணமும், பளிங்கிக் கல் போன்ற வெள்ளை நிறக்கோடுகள் உடலில் எல்லா திசைகளிலும் காணப்படுகிறது. கண்கள் பொிதாகவும் பச்சை வண்ணத்தில் கண் வில்லைகளைக் (lens) கொண்டுள்ளது. தலைப்பகுதியில் பக்கவாட்டுக் கோடு தெளிவாகத் தொிகின்றது. இம்மீனின் முதுகுப்பக்கத் துடுப்பில் குறைந்தளவு விசமுள்ள முள் காணப்படுகிறது, இது பிற உயிர்களுக்கு மிகுந்த வலியை ஏற்படுத்தக் கூடியது. முயல் மீன், முட்டையிட்டு குஞ்சி பொாிக்கும் இனத்தைச் சார்ந்தது. இம்மீன் சிறிய கூட்டமாகவே காணப்படும். இது, கடலின் அடியில் காணப்படும் முதுகெலும்பில்லாத உயிாிகளையே உணவாகக் கொள்கின்றன.
பரவல் மற்றும் வாழிடம்
முயல் மீன்கள் 40 முதல் 1,663 மீ (131-5,456 அடி) ஆழத்தில் வாழக்கூடியது. இம்மீன்கள், பெரும்பாலும் 300 முதல் 500 மீ (980-1,640 அடி) ஆழத்தில் பதிவாகியுள்ளன. வடக்கு பகுதியில் உள்ளதை விட பொதுவாக தெற்கு பகுதியில் இம்மீன்கள் ஆழத்தில் காணப்படுகின்றன. இவை, மொராக்கோவின் வடக்கிலிருந்து, வடக்கு நார்வே மற்றும் ஐஸ்லாந்து வரை வடகிழக்கு அட்லாண்டிக் கடல் பகுதியில் பரவி காணப்படுகின்றன. இம்மீன்கள், மத்தியதரைக்கடல் பகுதியிலும் காணப்படுகின்றன, எனினும் கிழக்கு பகுதியல் அாிதாக உள்ளது. வடக்கு மற்றும் மத்திய அட்ரியாடிக் கடலில் இது அறியப்படாத மீனினம் ஆகும். தென்னாபிரிக்காவில் இருந்து இம்மீன்களுக்கான பதிவுகள் கேள்விக்குரியாகவே உள்ளது. நோயுற்ற அல்லது இறந்த மீன்கள் சில நேரங்களில் ஆழமற்ற தண்ணீரில் அடித்துச் செல்லப்படுகின்றன.
மனிதனின் வரலாற்றுக்கு முந்தைய காலக்கோடு
மனிதனின் வரலாற்றுக்கு முந்தைய காலக்கோடு (Timeline of human prehistory) என்பது ஓமோ சப்பியன்சு ஆப்பிரிக்காவில் 200,000 ஆண்டுகளுக்கு முன்னர் தோன்றிய காலம் தொடக்கம் 5,500 ஆண்டுகளுக்கு முன்னர் எழுத்தறிவை மனிதன் உருவாக்கிய காலம் வரையான காலப்பகுதியாகும். இது நடு பழைய கற்காலம் தொடக்கம் வெண்கலக் காலத்தின் மிக ஆரம்ப காலத்தினை குறிக்கும். இக்காலப்பகுதியை பிரித்துக் கூறும் காலக்கேடு ஐரோப்பிய கற்காலத்தை அடிப்படையாகக் கொண்டிருப்பினும், உலகின் பல்வேறு பகுதிகளில் கற்காலத்தின் வளர்ச்சி வெவ்வேறு காலகட்டத்தில் நிகழ்ந்தது.
வெளி இணைப்புகள்
பகுப்பு:காலக்கோடுகள் பகுப்பு:வரலாற்றுக் காலப்பகுதிகள் பகுப்பு:தொல்லியல் பகுப்பு:கால வரிசைப்படி வரலாறு
மேல ஆத்தூர் பத்ர காளியம்மன் கோயில்
மேல ஆத்தூர் பத்ர காளியம்மன் கோயில் தமிழ்நாட்டில் தூத்துக்குடி மாவட்டம், மேல ஆத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பத்திரகாளியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அபிமன்யு
அபிமன்யு (Abhmanyu) என்ற தலைப்பில் உள்ள கட்டுரைகள்:
பாதுதீபகம்
பாதுதீபகம் கருநாடக இசையில் பயன்படும் இராகங்களில் ஒன்றாகும். இது 23 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 5 ஆவது மேளமாகிய கௌரிமனோகரி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம்,  சதுஸ்ருதி தைவதம் (த2), காகலி நிஷாதம்  (நி3) ஆகிய சுரங்கள் வருகின்றன.
பகுப்பு:கௌரிமனோகரியின் ஜன்னிய இராகங்கள்
மைசூர் பல்கலைக்கழகம்
thumb|ஜெயலக்சுமி விலாசு மாளிகை, மைசூர் பல்கலைக்கழக அருங்காட்சியகம்
மைசூர்ப் பல்கலைக்கழகம் (University of Mysore) இந்தியாவின் கர்நாடகத்தில் மைசூரில் உள்ள ஓர் பொதுப் பல்கலைக்கழகம் ஆகும். இது அந்நாளின் மைசூர் மகாராஜாவான நான்காம் கிருட்டிணராஜா உடையாரால் 27 சூலை 1916-இ ல் திறந்து வைக்கப்பட்டது. இது இந்தியாவில் உருவக்கப்பட்ட ஆறாவது பல்கலைக்கழகம் என்றும் கர்நாடகாவின் முதல் பல்கலைக்கழகம் என்ற பெயரினையும் பெற்றது.
அறிமுகம்
மைசூர்ப் பல்கலைக்கழகத்தின் பிரதான வளாகம் ஆனது மைசூரில் அமைந்துள்ளது. இவ்வளாகத்தின் பெயர் மானச கங்கோத்திரி ஆகும். இதன் ஏனைய வளாகங்களில் அருகில் உள்ள ஹாசன், மாண்டியா மாவட்டங்களில் அமைந்துள்ளது. அண்ணளவாக 58, 000 மாணவர்கள் இந்தப் பல்கலைக்கழகத்தில் கல்வி பயில்கின்றனர். 122 இணைக்கப்பட்ட கல்லூரிகளும் 49 அங்கீகரிக்கப்பட்ட ஆய்வுமையங்களும் இதனுடன் உள்ளன. இப்பல்கலைக்கழகமானது பட்டயப்படிப்பு, பட்டப்படிப்பு, பட்டமேற்படிப்புகளுக்கான பாடதிட்டங்களை கலை, அறிவியலும்  தொழில்நுட்பமும், சட்டம், கல்வி மற்றும் வர்த்தகம் தொடர்பான கற்கை நெறிகளில் வழங்குகின்றது.
வரலாறு
இது இந்தியாவின் ஆறாவது பழைய பல்கலைக்கழகமாகும். அத்துடன் கர்நாடகத்தில் உள்ள மிகப்பழைய பல்கலைக்கழகமும் இதுவேயாகும். இது 1916 ஆம் ஆண்டு மைசூர் மகாராஜா 6ஆம் கிருஷ்ணராஜ உடையாரால் டாக்டர் ரெட்டி மற்றும் தாமஸ் டென்ஹாம் அவர்களின் ஆலோசனையுடன் தொடங்கப்பட்டது.
குரும்பபட்டி
குரும்பபட்டி (Kurumbapatti) இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் கீழ்மொரப்பூர் ஊராட்சிக்கு உட்பட்ட ஒரு கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், சென்னையிலிருந்து 257 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும். இங்கு 58 குடும்பங்களும் 196 மக்களும் வசிக்கின்றனர். இதில் 105 ஆண்களும் 91 பெண்களும் அடங்குவர்.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தர்மபுரி மாவட்டத்திலுள்ள கிராமங்கள்
மூக்கனூர் பட்டி மாரியம்மன் கோயில்
மூக்கனூர் பட்டி மாரியம்மன் கோயில் தமிழ்நாட்டில் கிருஷ்ணகிரி மாவட்டம், மூக்கனூர் பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
5ஜி
தொலைத் தொடர்பியலில், 5ஜி என்பது கையடக்க தொலைபேசி தொடர்பாடலின் அகலப்பட்டையைக் குறிக்கும் ஐந்தாம் தலைமுறை தொழில்நுட்பத் தரநிலை ஆகும். இது 4ஜி தொழில்நுட்பத்தின் மேம்பாடாக அறியப்படுகிறது. 2019 ஆம் ஆண்டு முதல், கையடக்கத் தொலைபேசி நிறுவனங்கள் தங்களின் திறன்பேசிகளை 5ஜி தொழில்நுட்பத்தை ஏற்பிக்கும் வகையில் தயாரித்து வருகின்றன.
2025 இன் முடிவில், 5ஜி வலைப்பின்னல் சுமார் 170 கோடி வாடிக்கையாளர்களைக் கொண்டிருக்கும் என்று கணித்திருக்கிறது ஜிஎஸ்எம் கூட்டுக்குழு. மிகவும் அகலமான அலைக்கற்றைகறைக் கொண்ட 5ஜி தொழில்நுட்பத்தைக் கொண்டு நொடிக்கு 10 கிகாபைட்டு வரையிலான தரவுகளை பரிமாற்றிக் கொள்ள முடியும் என்று அறியப்படுகிறது.
மேற்கோள்கள்
பகுப்பு:நகர்பேசி தொலைதொடர்பு அமைப்புகள்
ஆத்மிகா
ஆத்மிகா (Aathmika) ஓர் இந்திய நடிகையும், வடிவழகியும் ஆவார். இவர், தமிழ் திரைப்படத் துறையில் பணிபுரிகிறார். மீசைய முருக்கு (2017) திரைப்படத்தில் அறிமுக கதாபாத்திரத்திற்காக அறியப்படுகிறார்.
ஆரம்ப கால வாழ்க்கை
ஆத்மிகா, கோயம்புத்தூர் பகுதியைச் சேர்ந்தவர். இவரது குடும்பத்துக்கு திரைப்படத் துறையுடன் எந்த தொடர்பும் இல்லை. இவர், எம். ஓ. பி. வைணவ மகளிர் கல்லூரியில் பட்டப்படிப்பை முடிப்பதற்காக சென்னை சென்றார். இவருடைய தந்தை 26 ஜூன் 2020 அன்று இறந்து போனார்.
தொழில்
ஆத்மிகா,ராஜிவ் மேனன் இயக்கிய ஒரு குறும்படத்தில் நடித்து தனது நடிப்புத் தொழிலைத் தொடங்கினார். இவரது நடிப்பு ஆர்வம் கல்லூரியிலேயே தொடங்கியது, அங்கு இவர் சில குறும்படங்களின் ஒரு பகுதியாக இருந்தார். மேலும், இரண்டு விளம்பரங்களிலும் தோன்றினார். இவரது சுயவிவரத்தைக் கண்ட ஆதித்யா என்கிற ஹிப்ஹாப் தமிழா இவரை மீசையா முருக்கு என்ற தமிழ் படத்தில் முக்கிய பெண் வேடத்தை வழங்கினார். அந்த படத்தில் ஆத்மிகாவின் நடிப்புக்கு நல்ல வரவேற்பு கிடைத்தது. துருவங்கள் பதினாறு புகழ் கார்த்திக் நரேன் இயக்கிய இவரது இரண்டாவது படமான நரகாசுரன் திரைப்படத்தில் 2017 இல் நடித்தார். அதே ஆண்டில் இவர் ஓப்போ சென்னை டைம்ஸ் ஃப்ரெஷ் ஃபேஸ் 2017 என்ற போட்டியில் நடுவராக இருந்தார்.
வெளி இணைப்புகள்
பகுப்பு:1993 பிறப்புகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள்
கரணவாய் வடக்கு ஸ்ரீ முத்துமாரி அம்மன் ஆலயம்
கரணவாய் வடக்கு ஸ்ரீ முத்துமாரி அம்மன் ஆலயம் யாழ் மாவட்டத்தின் வடமராட்சியில் கரணவாய் வடக்கு எனும் ஊரிலுள்ள எள்ளங்குளம் என அழைக்கப்படும் எல்லாளன் குளத்துக்கு அருகாமையில் அமைந்துள்ளது.
= அமைவிடம் = அத்தி, இத்தி, ஆல், அரசு மரங்களின் சோலையில் கோயில் கொண்டு அருளாட்சி புரிந்து வரும் முத்துமாரி அம்மன் ஆலயமானது யாழ் மாவட்டத்தின் வடமராட்சிப் பகுதியிலுள்ள காரணவாய் வடக்கு எனும் பிரதேசத்தில் அமைந்துள்ளது. இம் முத்துமாரி அம்மன் ஆலயமானது  நாச்சிமார் எனும் பெயராலும் அழைக்கப்பட்டது வருகிறாள். thumb|வலது|முத்துமாரி அம்மன் ஆலயம்
= ஆலயத்தின் திருத்தல வரலாறு = எல்லாளன் குளத்துக்கு அருகாமையில் அமைந்துள்ள பத்தையடி எனும் தலத்தின்மீது இப் பகுதியைச்சேர்ந்த சின்னவி என்பவர் அளவில்லாத பக்தியுடையவராக இருந்து வந்தார். அவர் தாம் மேற்கொண்ட நேர்த்திக்கடன் காரணமாக பத்தையடி அம்மனுக்கு பொங்கல் செய்ய வேண்டி ஏற்பாடுகளை மேற்கொண்டிருந்தார். அக்காலப்பகுதியில் கோயிலை பரிபாலனம் செய்தவர்களால் மாத்திரமே கோயிலுக்கான கடமைகளை மேற்கொள்ளும் வழக்கம் இருந்தது. இந் நிலையில் சின்னவி என்பவரும் தமது நேர்த்திக்கடனை நிறைவேற்றவேண்டிபொங்கலுக்குரிய பொருட்களை  கோயிலுக்கு  கொண்டுவந்து கோயில் பரிபாலனாரிடம் ஒப்படைத்துள்ளார். பொங்கல் நடைபெற்றபோது மழைபெய்யத் தொடங்கியது மழைகாரணமாக பொங்கல் பொங்கியவர்கள் பொங்கலை அரையும் குறையுமாக இறக்கிவிட்டனர். நேர்த்திக்கான பொங்கலை சரியாகச் செய்யாமல் அரையும் குறையுமாக இறக்கியமையால் சின்னவி என்ற பக்தருக்கு கோபம் விஷம் போல் ஏறியது. இதனால் பொங்கலை வாங்காமல் அவ்விடத்திலேயே விட்டு விட்டு அவ்விடத்தில் நின்ற ஆலமரமொன்றின் கிளையினை வெட்டி எடுத்து வந்தார் இவ்வாறு எடுத்து வரப்பட்ட ஆலமரக்கிளையினை தற்போது எள்ளங்குளம் எனும் பதியில் நாட்டி வைத்தார். இவ்வாறு வெட்டி நாட்டப்பட்ட ஆலமரக்கிளை தழைத்து வந்ததாகவும் பின்னர் அவ்விடத்தில் ஓலைக்கொட்டிலொன்று அமைத்து பூசை வழிபாடுகள் மேற்கொள்ளப்பட்டு வந்ததாகவும் வரலாறுகள் கூறுகின்றன.
இந்நிலையில், ஏழு குடில்கள் அமைக்கப்பட்டு ஏழு குடில்களிலும் அம்மனுக்கு பூசைகள் நடைபெற்றுவந்தமையினாலேயே நாச்சிமார் (ஸப்த கன்னிகள்)என நாமம்கொண்டு அடியவர்களால் வழிபாடுகள் மேற்கொள்ளப்பட்டு வந்தது. இந்நிலையில் இவ்வாலயத்தின் தோற்றுவாய்க்கு காரணமாக இருந்த சின்னவி என்பவர் காலமாக அவரது சந்ததியில் வந்த வாரிச்சாமியார் என அழைக்கப்பட்ட  சின்னப்பெடியன் என்பவரால் இவ்வாலயம் பராமரிக்கப்பட்டு பூசைகள் மேற்கொள்ளப்பட்டு வந்தன.
வாரிச்சாமியார் அவர்களது காலத்திலேயே இவ்வாலயமும் இவ்வாலயத்தின் மகிமைகளும்       நாள் ஒரு வண்ணமும் பொழுதொரு மேனியுமாக வளர்ச்சி கண்டது. இவர் இக் கோயிலைச் சூழவுள்ள அயற் கிராமங்களிற்கு சென்று அதிகாலையில் வீடு வீடாக தரிசனம் செய்து அப்பகுதி மக்களிற்கு திருநீற்றை வழங்கி அவர்களிடம் காணிக்கை பெற்று வந்தார்.
வாரிச்சாமியார் அவர்கள் நான்குமுழ வேஷ்டியை அணிந்த நிலையியல் கைத்தடி ஒன்றுடன் தோளில் துணியிலனான பொட்டலமொன்றையும் சுமந்துகொண்டு தாடியுடனும் காட்சியளிப்பார். அதிகம் பேசமாட்டார் இவர் நோய்ப்பிணி  என்றிருப்போரை ஆலயத்திற்கு வரும்படி சொல்லி விபூதி வழங்குவார். இவ்வாறு இவரது செயற்பாடுகள் காரணமாகவும் எல்லா இடங்களிலும் கிடைத்த காணிக்கைகளையும் கொண்டு ஏழு குடில்களாக இருந்த கோயிலை ஒன்றாக்கி கோயிலை அமைத்தார். இவ்வாறு கோயில் அமைந்தபோது மூலவிக்கிரமாக  விக்கிரமும் பரிவாரங்களாக காளி, வைரவர், முருகன், ருத்திரன் என்பவர்களையும் உள்ளடக்கி கோயில் அமைத்த வேளையில் இவ்வாலயத்திற்கருகில் முனீஸ்வரன் ஆலயம் ஒன்றினையும் நிர்மானித்திருந்தார். சிறிய ஆலயமாக இருந்த நாச்சிமார் ஆலயத்தினைப் பெருப்பித்து திருப்பணி வேலைகளை ஆரம்பித்த வாரிச்சாமியார் அவர்கள் நாச்சிமார் ஆலயத்தின் திருப்பணி வேலைகளை மேற்கொண்டு வரும் வேளையில் 1969 ம் ஆண்டு இறைபதமடைந்தார்.
இறைபதம் எய்திய வாரிச்சாமியார் அவர்கள் அவரது விருப்பத்திற்கு அமைய ஆலயளவின் தென்புறத்தில் சமாதியாக வைக்கப்படடர். இவரது மறைவின் பின் இவரது மருமகனான சுந்தரம் என்பவராலும் அவரின் பின் மகனான பழனி என்பவராலும் பக்தி மார்க்க முறையில் (வாய்கட்டி) பூசைகள் மேற்கொள்ளப்பட்டு வந்தது. வாரிச்சாமியாரது சந்ததியினரால் பூசைகள் மேற்கொள்ளப்பட்டு வந்த இவ்வாலயம் அவரது மருமகனான சுந்தரம் அவர்கள் 1981ம் ஆண்டு மறைந்த பின்னர் பொதுமக்கள் வேண்டுதலுக்கு இணங்க 1984 ம் ஆண்டு பொதுமக்களது பரிபாலனத்தில் கீழ் கொண்டுவரப்பட்ட ஆலயத்தின் திருப்பணி வேலைகள் நிறைவேற்றப்பட்டு 1985 ம் ஆண்டு ஆவணி மாதம் கும்பாபிஷேக பெருவிழாவினைக் கொண்டாடியது. இப் பெருவிழாவின்போது அருகே அமைந்திருந்த முனீஸ்வரன் ஆலயத்தின் திருப்பணி வேலைகள் பூர்த்தியக்காதமையால் முனீஸ்வரர் ஆலயம் பாலஸ்தானம் செய்யப்பட்ட நிலையிலேயே இருந்து வந்தது. இந் நிலையில் முக்கிய விடயம் ஒன்றினைக் குறிப்பிடுதல் வேண்டும், அது என்னவெனில் இவ் ஆலயம் ஏழு குடில்களிருந்த நிலையில் பின்னர் அதனை ஒன்றாக்கி கோயில் அமைத்த போது அது நாச்சிமார் என அழைக்கப்பட்டது. இங்கு பக்திமார்க்கமாகவே  பூசைகள்  நடைபெற்றமையால் பூசகர்களைத்தவிர வேறு எவரும் மூலஸ்தானத்திற்கு செல்லமுடியாது. இந் நிலையில் 1985 ம் ஆண்டு கோயில் திரும்பணி வேலைகள் நிறைவுற்று கும்பாபிஷேகம் காணும் நிலைவரை பக்திமார்க்கமாகவே பூசைகள் நடைபெற்றதோடு,கர்ப்பகிரகத்தின் பண்டிகையும் பக்தி மார்க்க முறைக்கு அமையவே நிமாமானிக்கப்பட்டிருந்தது  இருந்தபோதும் 1985ம் ஆண்டு கும்பாபிஷேகத்தின் பின்னர் கிரியா மார்க்க முறையில் அந்த சிவாச்சாரியார்கள் மூலம் பூசைகள் மேற்கொள்ள ஏற்பாடுகள் செய்யப்பட்டன. இந் நிலையிலேயே கும்பாபிஷேகத்தினை ஒழுங்கு செய்வதற்காக வருகை தந்த அந்தணர்கள் மூல விக்கிரத்தைப்பார்த்து இது நாச்சிமார் அல்ல எனவும்  மூல விக்கிரதத்திலுள்ள அம்மனின் கரங்களிலுள்ள ஆயுதங்களை கருத்தில் எடுத்து  அம்மன் எனவும் அடையாளம் கண்டனர். இதன் பின்னரே இவ் ஆலயம்(1985)நாச்சிமார் என வழங்கும் முத்துமாரி என பெயர் மாற்றம் பெற்றது.
மேலும் கும்பாபிஷேகத்தினை மேற்கொள்ளவந்த சிவச்சக்காரியர்கள் நாச்சிமார் கோயிலுக்கு அருகிலிருந்த முனீஸ்வரன் ஆலயத்தினையும் அவதானித்தபோது அங்கும் கோதுமைகள் உள்ளத்தகாயத் தெருவித்தார்.முனீஸ்வரன்   முனீஸ்வர பெருமான் வேடடைப்பால்,தடியுடனும் ஒரு கால் கட்டையானவராகவும் இருப்பதனை அவதானித்து உண்மை நிலையினை தெரியப்படுத்தினர். முனீஸ்வரன் ஆலயங்களில் இவ்வாறானதொரு விக்கிரகம் இல்லை என்றும் இது அற்புத நிலை என்றும் கூறினர்.
மேலும் இவ் ஆலயத்தில் சித்திரை மாதம் வருடாந்த மகோற்சவமும், வைகாசி மாதம் பொங்கல் விழாவும், நவராத்திரியும் அதனையொட்டி நடைபெறும் மானம்பூவும் சிறப்பாக மேற்கொள்ளப்பட்டு வருவதுடன் மகாசிவராத்திரி, தைப்பூசம், ஆனிஉத்தரம், ஆடிப்பூசம், வரலக்ஷ்மி காப்பு, கேதாரகௌரி காப்பு, திருவெம்பாவை என்பனவும் சிறப்பாக மேற்கொள்ளப்பட்டு வருகின்றன.
= திருத்தல பதிகம் = எள்ளங்குளத்தில் எழுந்தருளி மெய்யருளை
அள்ளி வழங்குகின்ற அம்மையே -தெள்ளுதமிழ்ப்
பாவில் உனது பரங்கருணை பேசிடவென்
நாவில் உறைவாய் நயந்து.
இம்மைச்சுகம் பலவும் ஏழையடியார்க்குதவும்
அம்மையே எள்ளங்குளத்தமிர்தே -எம்மையுமுன்
சேய் போற் கருதி தினமும் துதிக்கவருள்
முத்தியளித்தாதரிக்கும் முக்கண்ணன் பாகத்தே
சத்தியென வீற்றிருக்கும் தாயேயெம் –புத்திக்கும்
எட்டாவுன் பாதமலர் எள்ளங்குளப்பகுதியில்
தொட்டு நின்றோம் நாளும் துதித்து
வீயாமற் காத்தவர்க்கு மெய்யன்புத் -தாயாய்ச்
சுகமருள்ளெள்ளங்குளத்து  சுந்தரியே உன்றன்
வேதிப்பொருள்
வேதிப்பொருள் (chemical substance) என்று குறிப்பிடப்படும் ஒரு பருப்பொருள் நிலையான வேதியியல் இயல்பும் குறிப்பிடத்தக்க வேதியியல் பண்புகளையும் கொண்ட ஒரு சேர்மமாகும். வேதிப் பிணைப்புகளை உடைக்காமல் இவற்றை தனித்துப் பிரிக்க இயலாது. வேதிப் பொருட்கள் எளிய பொருட்களாக, மூலக்கூறுகளாக, வேதிச் சேர்மங்களாக, உலோகக் கலவைகளாக இருக்கலாம். தூய பொருட்கள் என்ற பெயராலும் இவற்றை அழைக்கிறார்கள்.
கரணவாய் வடக்கு ஸ்ரீ முத்துமாரி அம்மன் ஆலயம்
மக்களின்மையால் துயருற்றவர் மண்ணினுனைப் பூசித்தால்
வேதிப்பொருள்
வேதிப்பொருட்கள் பெரும்பாலும் தூய நிலையில் உள்ள பொருட்களைக் குறிப்பிடுகின்றன. எளிதில் நாம் காணக்கூடிய ஒரு வேதிப்பொருள் தூய்மையான நீராகும். ஆற்று வெள்ளத்திலிருந்து எடுக்கப்பட்டாலும் சோதனைச்சாலையில் உருவாக்கப்பட்டாலும் நீரானது ஒரே இயைபைக் கொண்டதாக உள்ளது. இவற்றில் ஐதரசனும் ஆக்சிசனும் அதே விகிதத்தில் கலந்துள்ளன. வைரம், தங்கம், உண்ணும் உப்பு, சர்க்கரை போன்றன தூய்மையான நிலையில் கிடைக்கும் பிற வேதிப் பொருட்களாகும். பெரும்பாலும் நடைமுறையில் எந்த பொருளும் முழுமையாக தூய்மையான நிலையில் கிடைப்பதில்லை. பயன்படுத்த உத்தேசிக்கப்பட்டுள்ள நோக்கம் கருதியே வேதியியல் தூய்மை பார்க்கப்படுகிறது. பொதுவாக வேதிப் பொருட்கள் திண்ம, நீர்ம அல்லது வளிம நிலையில்  கிடைக்கின்றன. வெப்பநிலை அல்லது அழுத்த மாற்றங்கள் மூலம் அவை ஓர் நிலையினின்றும் மற்றொரு நிலைக்கு  மாறக்கூடியனவாக உள்ளன. வேதி வினையின் விளைவாக ஒரு வேதிப்பொருளை வேறொரு வேதிப்பொருளாக மாற்ற இயலும். ஆற்றலின் வடிவங்களான வெப்பமும் ஒளியும் பருப்பொருள்கள் அல்ல. எனவே இவை வேதிப்பொருட்களாக கருதப்படுவதில்லை.
கரணவாய் வடக்கு ஸ்ரீ முத்துமாரி அம்மன் ஆலயம்
அக்கவலை நீக்கியவர்க்கனாந்தம் -மிக்களிக்கும்
வேதிப்பொருள்
வரையறைகள்
ஒரு குறிப்பிட்ட வேதியியல் இயைபு கொண்ட எந்தவொரு பொருளையும் வேதிப்பொருள் என்று வரையறுக்கலாம் என்று பொது வேதியியல் பாடப்புத்தகங்கள் தெரிவிக்கின்றன. இந்த வரையறையின் படி ஓர் இரசாயனப் பொருள் என்பது ஒரு தூய இரசாயனத் தனிமமாக அல்லது ஒரு சுத்தமான இரசாயன சேர்மமாக இருக்க முடியும். ஆனால் இந்த வரையறைக்கு விதிவிலக்குகள் உள்ளன; வேறுபட்ட பண்புகள் மற்றும் நிலையான இயைபு ஆகியவற்றைக் கொண்டிருக்கும் ஒரு பொருள் என்றும் தூய்மையான பொருளை வரையறுக்க முடியும். வேதித் தொகுப்பு சேவை அமைப்பு வெளியிட்டுள்ள வேதிப்பொருட்களின் பட்டியலில் நிலையான இயைபு அல்லாத பல கலப்புலோகங்களும் இடம்பெற்றுள்ளன. விகிதவியல் அளவுகளில் அமையாத சேர்மங்கள் சிலவும் நிலையான இயைபு விதிகளுக்கு விலக்காக உள்ளன. இவற்றை சேர்மம் அல்லது கலவை என்று வேறுபடுத்திப் பார்த்தல் கடினமாக இருக்கும். உதாரணம் பல்லேடியம் ஐதரைடு. இரசாயனங்கள் அல்லது இரசாயன பொருட்கள் குறித்த பரந்த வரையறைகள் மேலும் பல உள்ளன. எடுத்துக்காட்டாக: இரசாயனப் பொருள்" என்பது ஒரு குறிப்பிட்ட மூலக்கூறு அடையாளம் கொண்ட எந்தவொரு கரிம அல்லது கனிம பொருளையும் குறிக்கிறது . ஒரு இரசாயன வினை அல்லது இயற்கையில் தோன்றுதல் ஆகிய நிகழ்வுகளால் முழுமையாக அல்லது பகுதியாக இணைந்திருக்கும் எந்தவொரு பொருளும் வேதிப்பொருள் எனப்படுகிறது.
நிலவியலில் சீரான இயைபுகளுடன் காணப்படும் சேர்மங்கள் கனிமங்கள் என்று அழைக்கப்படுகின்றன, அதே சமயம் பல கனிமங்களின் (வெவ்வேறு பொருள்களின்) இயற்பியற் கலவைகள் பாறைகள் என வரையறுக்கப்படுகின்றன. இருப்பினும் பல தாதுக்கள் பரசுபர அடிப்படையில் திண்ம கரைசல்களில் கரைந்து விகிதவியல் அளவுகளில் கலக்காமல் ஒரு ஒற்றை பாறையாகவும் உருவாகின்றன. பெல்சுபார்கள் இதற்கு சிறந்த எடுத்துக்காட்டுகளாகும். அனார்தோகிளேசு என்பது ஒரு கார அலுமினியம் சிலிக்கேட்டு ஆகும். இங்குள்ள கார உலோகம் சோடியம் அல்லது பொட்டாசியம் இரண்டில் ஒன்றாக மாறி இருக்கலாம். இரசாயன பொருட்கள் என்பவை வரையறுக்கப்பட்ட இயைபு கொண்ட அல்லது உற்பத்தி செயல்முறையில் உருவான தூய பொருட்கள் மற்றும் கலவைகளையும் சேர்க்கலாம் என விதிகள் அனுமதிக்கின்றன. உதாரணமாக ஐரோப்பிய ஒன்றிய முறைப்படுத்தலான வேதிப்பொருட்கள் பதிவு மதிப்பிடு அங்கீகரிப்பு கட்டுப்பாட்டு அமைப்பு இவற்றை மூன்றாக வரையறை செய்துள்ளது. ஒற்றைப்பகுதிப் பொருட்கள், பலபகுதிப் பொருட்கள், அறியப்படாத பகுதி அல்லது மாறுபடும் பகுதி வேதிப்பொருட்கள் என்பன அவையாகும். பிந்தைய இரண்டும் பலபகுதி வேதிப்பொருட்களை உடைய பொருட்களாகும். இவற்றின் அடையாளம் நேரடி வேதிப் பகுப்பாய்வுகள் மூலம் அல்லது தனி தயாரிப்பு செயல்முறை மூலம் நிறுவப்படுகின்றன. உதாரணமாக மரக்கரி அதிக அணைவும் பகுதி பலபடியும் சேர்ந்த கலவையாகும். இது தயாரிப்பு செயல்முறை மூலம் வரையறுக்கப்படுகிறது.
கரணவாய் வடக்கு ஸ்ரீ முத்துமாரி அம்மன் ஆலயம்
நீயே எமக்கருள் நில்.
வேதிப்பொருள்
வரையறைகள்
பலபடிகள் பெரும்பாலும் வேறுபட்ட மோலார் நிறைகளுடன் கூடிய கலவைகளாகத் தோன்றுகின்றன. இவை ஒவ்வொன்றும் தனித்தனி வேதிப் பொருள்களாகக் கருதப்படுகின்றன. எனினும் ஒரு பலபடி அறியப்பட்ட அதனுடைய முன்னோடி அல்லது வினைகள் மற்றும் மூலக்கூற்று நிறை பகிர்வு மூலம் அடையாளப்படுத்தப்படுகின்றன. உதாரணமாக பாலி எத்திலீன் என்பது மிக நீண்ட CH2- சங்கிலிகள் திரும்ப திரும்ப தோன்றும் ஒரு கலவையாகும். பல வேறுபட்ட மோலார் நிறை பகிர்வுகளுடன் இவை விற்கப்படுகின்றன. குறை அடர்த்தி பாலி எத்திலீன், நடுத்தர அடர்த்தி பாலி எத்திலீன், உயர் அடர்த்தி பாலி எத்திலீன், மீவுயர் மூலக்கூற்று எடை பாலி எத்திலீன் எனபன அவையாகும்.
கரணவாய் வடக்கு ஸ்ரீ முத்துமாரி அம்மன் ஆலயம்
மருத்துவர்கள் கைவிட்ட மாறாத நோயெனினும்
விருப்புடன் எள்ளங்குளத்தை மேவி -ஒருத்தரமே
நாச்சியார் என்றோதி நாள் மலரிட்டே தொழுதால்
பேச்சேது நோயகலும் பின்.
வெள்ளி தொறு மெள்ளங்குளவடியார் வெண்ணீற்றை
அள்ளியுடம் பெங்கும் அணிந்தாலே -வில்லுப்பாயம்
போயாகலும் போகாத பேயகலும்
காயமகலாது களித்து.
பை காசில்லாதவரும் பங்கு பற்றி -கைகால்கண்
பெற்ற பயன் எய்திடுவார் பேரருள் எள்ளங்குளத்து
கற்பகமுன் காட்சியது கண்டு.
= கும்பாபிஷேக மகிமை = இறைவன் உருவத்திருமேனியில் நின்று அடியார்களுக்கு அருள்புரியும் தலமே ஆலயமாகும். இதனை தேவையானம் என்றும் அழைப்பர். பொதுவாக ஆலயம் என்ற பெயராலேயே அழைக்கப்படுகின்றன.அதாவது ஆன்மாக்களது லயம் என்ற கருத்தாகும். ஆன்மாக்கள் இறைவனை அடைந்து பக்தியுடன் ஒடுங்கும் தன்மையைக் கொண்டிருப்பதனால் ஆலயம் என அழைக்கப்பட்டது. விதிமுறைகளுக்கு அமைவாக இறைவனின் உருவத்திருமேனியை அமைத்து கும்பாபிஷேகம் செய்து வழிபட்டு வருவதை காணமுடிகிறது. கும்பாபிஷேக முறையானது வாழ்க்கைத்தத்துவத்தை எடுத்துக்கடடுவதாக அமைந்துள்ளன. விசேஷ பூர்ணபகுதி முடித்து தீபாரானை செய்து யாத்திராதனம் முடித்து கும்பம் தூக்கி அடியார்கள் புடைசூழ மேள வாத்தியங்களுடன் ஆலயம் சென்று,சுபமுகூர்த்ததில் கலசத்தின் அருளமுதை உருவத்திருமேனியில் சிவாச்சாரியார் அபிஷேகம் செய்வார்
= இந்து வாழ்வியலில் சக்தியின்மகத்துவம் = சக்தி எனும் சொற்பிரயோகம் இந்து சமயத்தில் தாய்த்தெய்வத்தை முதன்மைப்படுத்தும் ஒரு சொல்லகப் பெரிதும் போற்றப்படுகின்றது. சக்தி என்றால் அன்பு, ஆற்றல், வல்லமை என்பது மட்டுமன்றி அணுசக்தி, ஆக்கசக்தி, அறிவுசக்தி, அனுக்கிரகசக்தி, அழித்தல் சக்தி எனவும் நடைமுறைவாழ்வில் செயற்பட்டு வருவதனைக் காணலாம்.
தத்துவ முறையிலோ மாயசக்தி, திருவருடசக்தி, சிற்சக்தி எனப் பல்துறைப் பரிமாணங்களாகச் சக்தி தத்துவம் பல்வேறு ஆற்றல்களாகவும் அறிவுத்துறையில் ஆதிக்கம் செலுத்துகின்றது. நாம் வாழும் நாடு தாய்நாடு; பேசும் மொழி தாய்மொழி; உணவளித்து இரட்சிக்கும் நிலமும் பூமித் தாய் தாகம் தீர்க்கும் நதிகளும் பொருளாதார உற்பத்தியின் ஊற்றாக விளங்குவதும் கடலன்னை ;மொத்தத்தில் "இயற்கை அன்னையாக" இந்துக்கள் வாழ்வில் ஆற்றல் சக்தியானது பெண்ணாக மட்டுமின்றி மாபெரும் "சக்தி தத்துவமாகவும்" விளங்குகின்றது.
இந்துக்களின் முன்னோர்கள் தமது அனுபூதி ஞானத்தால் இதன் தாற்பரியத்தை உணர்ந்தே சிவவழிபாட்டிற்கு இணையாக மகிமையுடையதாகச் சக்தி வழிபாட்டினையும் உருவகித்துக் கொண்டுள்ளனர்."ஆவதும் பெண்ணால் அழிவதும் பெண்ணால்" எனும் முதுமொழி ஒன்றே இவற்றினை உணர்த்தப் போதுமானதாகும்.
அந்த சக்தியின் மகத்தான ஆற்றலை ஞானியர் சமய வழிபாட்டில் தாயாக மனைவியாக, சகோதரியாக, மகளாக அவற்றின் உன்னதத் தன்மையை வெளிப்படுத்தும் வகையில் வகுத்துள்ளனர். அன்னை பராசக்தியானவள் அகில உலகையும்   உயிர்களையும்  பேணி வளர்க்கும் பாங்கிலே சிந்து வெளிக்காலம் முதல் பெண் வழிபாடாகவும், தாய்த்தெய்வ வழிபாடாகவும் உருவான பெண்மை இந்துப் புராணங்களில் சக்தி பரிமாணமாக பல்துறை ஆற்றல்களை வெளிப்படுத்தும் "பெண் தெய்வமாக" உருவாகிய வரலாற்றினைக் காணலாம்.
பகுப்பு:அம்மன் கோயில்கள்
தமிழ் எண் மைல்கல்
தமிழ் எண் மைல்கல் என்பது ஊர்களின் தொலவுகளை தமிழ் எண்களால் பொறிக்கப்பட்ட மைல் கற்கள் ஆகும். பண்டைய தமிழர்கள் இந்த மைல்கற்களை சாலை ஓரங்களில் நட்டு போக்குவரத்துக்கு பயன்படுத்தி வந்திருக்கிறார்கள். இத்தைகைய தமிழ் எண் மைல்கற்கள் இந்தியாவின் தமிழ்நாடு மாநிலத்தில் புதுக்கோட்டை தஞ்சாவூர் ஆகிய மாவட்டங்களில் பெருமளவு காணப்படுகின்றன. அந்த வகையில் தமிழ் மைல் கற்கள் புதுக்கோட்டையில் கண்டறியப்பட்டு தொல்லியல் ஆய்வாளர்கள் அடையாளப்படுத்தியுள்ளனர்.
புதுக்கோட்டை மாவட்ட தமிழ் எண் மைல் கற்கள்
கூழியான்விடுதி, அன்னவாசல் ,ஆதனக்கோட்டை உள்ளிட்ட இடங்களில் தொல்லியல் ஆய்வுக்கழகத்தினரால் அடையாளம் காணப்பட்டுள்ளது.
மரைக்காயர்
முஸ்லிம் வணிகர்களான இவர்கள் குறித்த செய்திகள், பாண்டியர் கால ஆவணங்கள், போர்த்துக்கேயர், ஒல்லாந்தர், இடானியர், பிரான்சியர் மற்றும் ஆங்கிலேயரின் பதிவேடுகளில் நிறைய காணப்படுகின்றன. மரைக்காயர், நகுதா, மாலுமி, செறாங்கு, சுக்காணி போன்ற பட்டங்களுடன் ஏராளமான முஸ்லிம் வணிகர்களின் பெயர்கள் இப்பதிவேடுகளில் காணக்கிடக்கின்றன. இவர்கள் வணிகத் தொடர்பு கொண்டிருந்த நாடுகளிலெல்லாம் பெரும் செல்வாக்குடன் விளங்கினர். சில வணிகர்கள் தங்களுக்குத் தேவையான கப்பல்களை வெளிநாடுகளிலிருந்து வாங்கும் அளவிற்கு வசதி படைத்தவர்களாக இருந்தனர். 1722-ல் ஆங்கிலேயர் அச்சே நாட்டில் ஒரு வணிகச் சாவடி ஏற்படுத்தும் பொருட்டு அந்நாட்டு மன்னரிடம் அனுமதி பெற, முகம்மது காசிம் மரைக்காயர் மூலமாகவே அணுகவேண்டி வந்தது. இவர் நாகூரைச் சேர்ந்த ஒரு கப்பல் வணிகர்; மேலும் முகம்மது காசிம் மரைக்காயர் பினாங்கிலும், கெத்தானிலும் அந்நாட்டு மன்னர்களிடமும் பெரும் செல்வாக்கு உடையவராக இருந்தார் என்பது மகிழ்ச்சிக்குரிய செய்தியாகும்.
இவருக்கு ஆங்கிலேய அரசு பல வரிச் சலுகைகளை அளித்துள்ளது. இது போன்று தூரக்கிழக்கு நாடுகளில் சிறப்புடன் விளங்கிய நாகூர் வணிகர்கள் பலர் குறித்த செய்திகளும் நமக்குக் கிடைக்கின்றன. இவர்களது வணிகச் சாவடிகள் பினாங்கு, அச்சே, சுமாத்திரா, பெரு, கெத்தா, இலங்கை, பர்மா ஆகிய நாடுகளில் வளமுடன் விளங்கியதை ஆங்கிலேயரின் பதிவேடுகள் தெரிவிக்கின்றன.
வேர்ச்சொல்
மரக்கலத்தின் மூலம் கடல் வாணிபத்தில் ஈடுபட்டு வந்ததால் மரக்கலராயர் என்றழைக்கப்பட்டு மரக்காயர் > மரைக்காயர் என்றானது.
மேற்கோள்கள்
பகுப்பு:தமிழ் முசுலிம்கள் பகுப்பு:தமிழரில் சாதிகள்
பிரான்சுவாசு பாரி-சினோசி
பிரான்சுவாசு பாரி-சினோசி ( Françoise Barré-Sinoussi, பிறப்பு; ஜூலை 30, 1947) பிரான்சு நாட்டைச் சேர்ந்த தீநுண்மவியல் ஆராய்ச்சியாளர் மற்றும் பாஸ்டரின் பாரிசு நிறுவனத்தின் நோய்த்தொற்றுகள் துறையின் இயக்குனர். இவர் உடலியங்கியல் அல்லது மருத்துவத்திற்கான 2008 ஆம் ஆண்டின் நோபல் பரிசு பெற்றவர் ஆவார்.
மேற்கோள்கள்
பகுப்பு:நோபல் மருத்துவப் பரிசு பெற்றவர்கள் பகுப்பு:1947 பிறப்புகள் பகுப்பு:பிரெஞ்சு உயிரியலாளர்கள் பகுப்பு:நோபல் பரிசு பெற்ற பிரான்சியர்கள் பகுப்பு:வாழும் நபர்கள் பகுப்பு:நோபல் பரிசு பெற்ற பெண்கள்
கிழக்கு மேற்கு வழித்தடம்
கிழக்கு மேற்கு வழித்தடம் சிங்கப்பூர் துரிதக் கடவு சேவையின் இரண்டாவது வழித்தடமாகும். தற்பொழுது இத்தடத்தின் நீளம் 49.2 கிலோமீட்டர், மற்றும் இதில் 35 ரயில் நிலையங்கள் உள்ளன. (இன்னும் நான்கு கட்டப்பட்டு வருகின்றன, 2016ல் முடியும்). இதனால் இதுவே சிங்கப்பூரின் மிக நீளமான வழித்தடமாகும். இதன் தொடக்க நிலையத்தில் இருந்து கடைசி நிலையம் செல்ல 63 நிமிடங்கள் ஆகின்றது. இந்த வழித்தடத்தின் நிறம் <font color="Green">பச்சை  ஆகும். இந்த தடத்தின் சேவையை எஸ் எம் ஆர் டி வழங்குகிறது.
இதன் பெயர் காட்டுவது போல், இந்த வழித்தடம் சிங்கப்பூரின் கிழக்கையும் மேற்கையும் ஒன்றிணைக்கிறது. இடையில் ஜூரோங் கிழக்கு ரயில் நிலையத்தில், வடக்கு தெற்கு வழித்தடம் உடனான சந்திப்பு உள்ளது. இதே வழித்தடத்துடன் நகர மண்டபம் மற்றும் ராஃபிள்ஸ் பிளேஸ் ஆகியவற்றிலும் சந்திப்புகள் உள்ளன.
வட்டப்பாதை வழித்தடத்திற்கு மாற விரும்புவோர், பாய லேபார் மற்றும் புவன விஸ்தா ஆகியவற்றில் உள்ள சந்திப்புகளை பயன்படுத்தலாம்.
செங்கரும்பு
செங்கரும்பு (Saccharum officinarum) என்பது கரும்பில் ஒரு வகை ஆகும். செங்கரும்பு என்பதற்கு சிவந்த நிறக் கரும்பு என்று பொருள் இருந்தாலும், இது கருமை கலந்த சிவப்பு நிறத்தில் இருக்கும். இந்தக் கரும்பைக் கொண்டு தமிழ்நாட்டில் வெல்லம் சர்க்கரை போன்றவை தயாரிக்கப்படுவதில்லை. சாப்பிட மட்டுமே பயன்படுத்தப்படுகிறது.
கிழக்கு மேற்கு வழித்தடம்
வெளினைப்புகள்
பகுப்பு:சிங்கப்பூரில் இரும்புவழிப் போக்குவரத்து